Xalidə Şərifova

Xalidə Şərifova () — aktrisa.

 Həyatı 
Şərifova Xalidə Xəlil qızı 8 aprel 1959-cu ildə Şamaxıda anadan olmuşdur. 1984-cü ildə Azərbaycan Dövlət İncəsənət İnstitutunun Mədəni-maarif fakültəsini bitirmişdir. O, 1973-cü ildə Lənkəran Dövlət Teatrında aktrisa kimi fəaliyyətə başlamış və teatrın səhnəsində S. Vurğun "Fərhad və Şirin"də Şirin, "Vaqif" də Gülnar, C. Məmmədquluzadə "Ölülər"də Nazlı, H. Cavid "Topal Teymur" da Olqa və s.obrazlar yaratmışdır.

Şərifova Xalidə 1994-cü ildən 2001-ci ilə qədər Akademik Milli Dram Teatrında çalışmışdır. O, teatrın səhnəsində N. Hacızadə "Məhəbbət yaşadır" da Nilufər, D. Aslan "Dindirir əsr bizi"ndə Sabah, İ. Əfəndiyevin "Hökmdar və qızı"nda Haykanuş, S. Vurğunun "Fərhad və Şirin"ində Şirinin rəfiqəsi, Ç. Aytmatov "Sokratı anma gecəsi"ndə Kədər, Hidayət "Bu dünyanın adamları"nda Sevər kimi rollar oynamışdır. 2001-ci ildə müqavilə müddəti bitdiyinə görə işdən azad edilmişdir. Hazırda Gənc Tamaşaçılar Teatrının aktrisasıdır. Ailəlidir.

 Əsas rolları 
 Qış nağılı (U. Şekspir) — Utrata
 Fərhad və Şirin (S. Vurğun) — Şirin
 Tufan (N. Ostrovski) — Katerina
 Yudif (A. Tamsaare) — Yudif
 Topal Teymur (H. Cavid) — Olqa
 Tartüf (J. B. Molyer) — Marianna
 Ölülər (C. Məmmədquluzadə) — Nazlı
 Hacı Qənbər (N. B. Vəzirov) — Cavahir
 Silahdaş (Y. Əzimzadə) — Rübabə
 Oktay Eloğlu (C. Cabbarlı) — Sevər
 Şəhərin yay günləri (Anar) — Qumru
 Əliqulu evlənir (S. Rəhman) — Qumral
 Lənkəran xanının vəziri (M. F. Axundov) — Nisə xanım
 Avtobus (S. Stratiyev) — qız
 Gecən xeyrə qalsın, ana (M. Norman) — Cessi
 Eşq və intiqam (S. S. Axundov) — Yasəmən
 Hökmdar və qızı (İ. Əfəndiyev) — Haykanuş
 Dar ağacı (B. Vahabzadə) — xala
 Bu dünyanın adamları (H. Orucov) — Nərgiz
 Məhəbbət yaşadır (N. Hacızadə) — Nulufər
 Fedra (J. Rassin) — İsmena
 Dindirir əsr bizi (D. Aslan) — Sabah xanım
 Ölülər (C. Məmmədquluzadə) — Zeynəb
 Tıq-tıq xanım (A. Şaiq) — nağılçı
 Mənim ağ göyərçinim (T. Vəliyeva) — valideyn
 Buzovna kəndinin əhvalatları (Elçin) — Əminə
 Qaraca qız (S. S. Axundov, A. Şaiq) — Yasəmən

 Filmoqrafiya 
 Cansıxıcı əhvalat (film, 1988)
 Canavar balası
 Yağışdan sonra (film, 1998)
 Çinarlı şəhərin generalları. Birinci film (film, 1999)
 Nə gözəldir bu dünya... (film, 1999)
 Yeni həyat (2005)

 İstinadlar 

Kateqoriya:Azərbaycan aktrisaları